EkBass/fiwiki-20250220-pages-articles huggingface dataset:
Liikennepolitiikka

Liikennepolitiikalla tarkoitetaan eri tahojen toimenpiteitä, joilla pyritään huolehtimaan liikennepalvelujen tuottamisesta ja hankinnasta tai vaikuttamaan niihin. Käytännössä sillä tarkoitetaan julkisen vallan keinoja ja toimenpiteitä, jotka koskevat muun muassa liikenneverkkojen rakentamista, niiden kunnossapitoa ja käyttöä, liikennevälineitä ja niiden käyttöä, liikennekäyttäytymistä, liikenteeseen kohdistuvia tariffeja, maksuja ja erityisverotusta, sekä kuljetusyrityksiä ja laitoksia. ==Liikenteen kulkutapaosuudet Suomessa== Useimmissa Suomen kaupungeissa autoilu on pääliikennemuoto. Pääkaupunkiseudulla, Tampereella ja Turussa joukkoliikenteen osuus on suurempi ja sitä kehitetään aktiivisesti. Pääkaupunkiseudulla vuonna 2005 joukkoliikenteen osuus tehdyistä matkoista oli 38 %.http://www.uudenmaanliitto.fi/files/2109/Suoma_Sihto.pdf Helsingin sisäisistä keskustaan suuntautuneista matkoista 63 % tehtiin julkisella liikenteellä vuonna 2007.http://www.hel.fi/.../Liikenne/Liikennetutkimus/Liikenteen.../Esite_liikenteenkehitys07.pdf ei toimi, liikaa pisteitä... ==Lähteet== politiikka Luokka:Politiikka aiheen mukaan
Will Heggie

Will Heggie on skotlantilainen muusikko. Hän perusti Cocteau Twinsin vuonna 1980 hyvän ystävänsä Robin Guthrien kanssa. Heggie soitti Cocteau Twinsissä bassoa vuoteen 1983 asti, jolloin hän erosi yhtyeestä. Sen jälkeen hän auttoi perustamaan yhtyeen nimeltä Lowlife, jonka basistina hän oli vuodet 1983 - 1997\. Luokka:Brittiläiset basistit
Raúl Cubas Grau

Raúl Cubas Grau (s. 23. elokuuta 1943 Asunción) on paraguaylainen poliitikko, joka toimi maansa presidenttinä 15. elokuuta 1998 – 23. maaliskuuta 1999 Colorado-puolueesta. Hän on liikemies, koulutukseltaan sähköinsinööri ja toimi valtiovarainministerinä 1993–1996. Kenraali Lino Oviedo nimitti Cubasin varapresidenttiehdokkaakseen vuoden 1998 presidentinvaaleihin. Muutamia kuukausia ennen vaaleja Oviedo kuitenkin tuomittiin kymmeneksi vuodeksi vankilaan roolistaan vuoden 1996 vallankaappauksessa. Cubas otti hänen paikkansa ja voitti paljolti ajamansa Oviedon armahtamisen ansiosta, minkä tekikin lähes välittömästi virkaan astuttuaan. Korkein oikeus kumosi Oviedon armahduksen 2. joulukuuta 1998. Parlamentti alkoi valmistella Cubasin viraltapanoa jolloin kongressitalossa tapahtui räjähdys.http://www.unhcr.org/refworld/publisher,IRBC,,PRY,3df4be9818,0.html 23\. maaliskuuta 1999 Cubasin varapresidentti Luis María Argaña murhattiin. Cubasia pidettiin syyllisenä ja hänen suosionsa romahti. Motiiviksi nähtiin kiista Oviedon armahduksesta.http://edant.clarin.com/diario/1999/03/24/i-02201d.htm Cubas erosi 28. maaliskuuta 1999 ennen kuin parlamentti ehti panna hänet viralta ja pakeni Brasiliaan. Hän palasi Paraguayhin 2002, jolloin hänet pidätettiin ja hän joutui syytteeseen Argañan murhasta. Syyskuussa 2004 Cubasin tytär Cecilia Cubas kaapattiin ja murhattiin, vaikka Cubas maksoi lunnaita 300 000-800 000 Yhdysvaltain dollaria. Tämän ruumis löytyi helmikuussa 2005 talon alta Asunciónista.http://www.diariodecuyo.com.ar/home/new_noticia.php?noticia_id=83074 Sieppauksesta pidätettiin PPL:n jäseniä, joilla väitettiin olevan yhteyksiä Kolumbian FARCiin. Korruptoituneen poliisin ja sisäministeri Nelson Moran väitettiin suojelevan sieppaajia. Kaksi syytetyistä sai turvapaikan Boliviastahttp://news.bbc.co.uk/hi/spanish/latin_america/newsid_5135000/5135936.stm . == Lähteet == Luokka:Paraguayn presidentit Luokka:Vuonna 1943 syntyneet Luokka:Elävät henkilöt
QBU-88

QBU-88 (länsimaissa tunnettu myös nimellä Type 88) on kiinalainen, kaasutoiminen, itselataava, bullpup-tyyppinen tarkkuuskivääri, joka on Kiinan Kansan vapautusarmeijan ja poliisin rajatussa palveluskäytössä. QBU-88 otettiin käyttöön 1980-luvun lopussa. Modernin luokittelun mukaan QBU-88 ei ole enää varsinaisesti tarkkuuskivääri, vaan itselataava kivääri, jonka todellinen ampumaetäisyys ja kantama on hieman normaaleja jalkaväen käyttämiä rynnäkkökiväärejä pidempi. Kivääri onkin tarkoitettu alun perin jalkaväen perusaseeksi, joten siinä on vakiona kiinteät, avoimet diopteritähtäimet. Piipussa on liekinsammutin. ==Ominaisuudet== QBU-88:n perustuu rakenteeltaan AK-47:n, suurin muutos on lyhytiskuiseksi muutettu kaasumäntämekanismi. Aseen teräsrunko on polymeeristä valmistetun bullpup -mallisen tukin sisällä. Varmistin on laatikon alapuolella, heti lipasaukon takana. QBU-88:n rungon päällä on lyhyt kisko, johon voidaan kiinnittää nelinkertaiseen suurennukseen kykenevä optinen tähtäin tai pimeänäkölaite. QBU-88:aan voidaan kiinnittää tukijalat vakauden lisäämiseksi pitkän matkan ammunnassa. ==Ampumatarvike== QBU-88 oli ensimmäinen kiinalainen uuden sukupolven kivääri, joka käyttää 5.8 x 42 mm -ampumatarviketta. Teräsvaippainen ja lentovakauden parantamiseksi pidennetty patruuna on optimoitu ammuttavaksi juuri QBU-88:lla, mutta kiväärillä voidaan ampua myös QBZ-95 -rynnäkkökiväärille tarkoitettua lyhyempää standardipatruunaa 5.8 x 42 mm DBP87. ==Aiheesta muualla== *Modern Firearms *gun-world.net *military.china.com *QBU88 5.8mm Sniper Rifle Luokka:Tarkkuuskiväärit Luokka:Norinco
Juan Carlos Wasmosy

Juan Carlos Wasmosy Monti (s. 15. joulukuuta 1938) on paraguaylainen poliitikko, maansa presidentti 15. elokuuta 1993 – 15. elokuuta 1998 Colorado-puolueesta. Wasmosyn unkarilaiset esi-isät ovat tulleet Brasiliaan Debrecenistä, Unkarista vuonna 1828. Silloin sukunimenä oli vielä Vámosy, József Vámosy oli vaihtanut sen Wamosyyn. Suvun jäseniä on myöskin brasilialainen Alceu Wamosy (1895–1923), runoilija. Wasmosy opiskeli diplomi-insinööriksi Universidad de Asunciónissa. Hänen johtamansa CONEMPA-yhtiö toteutti Paranán Itaipún patohankkeen Paraguayn puolen ja hän keräsi huomattavan varallisuuden. Presidentti Andrés Rodríguez nimitti Wasmosyn kehitysministeriksi 1991 ja Colorado-puolue valitsi Wasmosyn presidenttiehdokkaaksi vuoden 1993 vaaleihin, jolloin hänet valittiin presidentiksi ensimmäisissä demokraattisissa vaaleissa sitten vuoden 1954. Hän nimitti hallitukseensa suuren joukon entisen diktaattori Alfredo Stroessnerin tukijoita, eikä jatkanut edeltäjänsä uudistuslinjaa. Armeijan komentaja, kenraali Lino Oviedo yritti vallankaappausta huhtikuussa 1996. Wasmosy sovitteli tarjoamalla Oviedolle ministerinpaikkaa, mutta hänet vangittiin pian ja tuomittiin sotaoikeudessa. Vuoden 1998 presidentinvaaleissa Raúl Cubas asettui Colorado-puolueen ehdokkaaksi tavoitteenaan vapauttaa Oviendo. Vuonna 2002 Wasmosy tuomittiin korruptiosta neljäksi vuodeksi vankeuteen. Hän oli kavaltanut kuusi miljoonaa dollaria valtion varoja sosiaalirahastosta. World Briefing | Americas: Paraguay: Ex-President Convicted Of Corruption ==Lähteet== ==Aiheesta muualla== * Biografia , CIDOB Luokka:Paraguayn presidentit Luokka:Vuonna 1938 syntyneet Luokka:Elävät henkilöt
Colin McGinn

Colin McGinn (s. 1950) on brittiläinen filosofi, joka työskentelee nykyään Miamin yliopistossa.Seth Zweifler, "Prominent Philosopher to Leave U. of Miami in Wake of Misconduct Allegations", Chronicle of Higher Education, 4 June 2013. Aiemmin hän on opettanut myös Oxfordin yliopistossa ja Rutgers- yliopistossa. Hän lukeutuu analyyttisen filosofian perinteeseen, ja hänet tunnetaan parhaiten töistään mielenfilosofian alalla. Sen lisäksi hän on tutkinut kirjallisuuden filosofiaa ja logiikkaa, ja useita muita nykyfilosofian aloja. == Teoksia == * The Character of Mind (1982) * The Subjective View: Secondary Qualities and Indexical Thoughts (1983) * Wittgenstein on Meaning (1984) * Mental Content (1989) * The Problem of Consciousness (1991) * Moral Literacy: Or How To Do The Right Thing (1992) * The Space Trap (1992) * Problems in Philosophy: the Limits of Inquiry (1993) * Minds and Bodies: Philosophers and Their Ideas (1997) * Ethics, Evil and Fiction (1997) * Knowledge and Reality: Selected Papers (1998) * * Logical Properties: Identity, Existence,Predication, Necessity, Truth (2001) * The Making of a Philosopher: My Journey Through Twentieth-Century Philosophy (2002) * Mindfucking (2008) ==Lähteet== == Aiheesta muualla == * McGinnin teoksia Luokka:Brittiläiset filosofit Luokka:Ateistifilosofit Luokka:Vuonna 1950 syntyneet Luokka:Elävät henkilöt
Edward Kaukoranta

Edward Kaukoranta (ent. Eetu Hyppönen, s. 13. marraskuuta 1985) on suomalainen liikemies, joka nousi julkisuuteen nuorena keräilykolikkokauppaa harjoittavana yrittäjänä nimellä Eetu Hyppönen vuonna 2003. Hänen yrityksensä United Coin Collectors of Europe (UCCE) haettiin kuitenkin konkurssiin joulukuussa 2005. Hyppösellä oli yhtiössä bisnesenkelinä muiden muassa kauppaneuvos Eero Lehti sekä toimitusjohtajana Moulinsart SA:n Peter Horemans. Konkurssia yritykselle hakivat verottaja sekä työeläkeyhtiö Eläke-Fennia. Konkurssitilanteessa yhtiöllä oli velkaa yli 2 miljoonaa euroa eikä käytännössä ollenkaan omaisuutta. Hyppönen on kirjoittanut kirjan Kolikon kääntöpuoli. Hyppönen on ollut Image-lehden kannessa vuonna 2005 sekä nuorimpana koskaan Talouselämä- lehden kannessa vuonna 2006 ollessaan 20-vuotias. Huhtikuussa 2007 tuli ilmi, että Hyppöstä epäillään talousrikoksista, ja maaliskuussa 2010 Hyppöselle luettiin Helsingin käräjäoikeudessa syytteet 17 eri rikoksesta, muun muassa törkeistä kirjanpitorikoksista, törkeästä velallisen epärehellisyydestä ja petoksista. Lisäksi syyttäjä vaati hänelle liiketoimintakieltoa. Syyttäjän mukaan Hyppönen toimi tuolloin liiketoimintakiellossa olleen isänsä Pauli Hyppösen kanssa. Kesäkuussa 2010 käräjäoikeus tuomitsi Eetu Hyppösen kahdeksi vuodeksi ehdolliseen vankeuteen ja neljäksi vuodeksi liiketoimintakieltoon. Hyppösen asianajaja ilmoitti tuomion jälkeen, että tuomiosta valitetaan hovioikeuteen. Helsingin käräjäoikeus katsoi Hyppösen olleen pitkälti isänsä ohjailema. Hänet on tuomittu myös vuonna 2017 törkeästä velallisen epärehellisyydestä ja törkeästä petoksesta vankeuteen vuodeksi ja kolmeksi kuukaudeksi. Vuonna 2024 Hyppönen palasi julkisuuteen nimellä Edward Kaukoranta julkaistuaan kirjan Dom Pérignon -samppanjan juomisesta. Hyppöstä on haastateltu ainakin Suomen Kuvalehteen ja Helsingin Sanomiin. Menneisyydestä Eetu Hyppösenä tai rikostaustasta ei ollut mainintaa kummassakaan haastattelussa. == Julkaisut == * * == Lähteet == * Kauppalehti 12.3.2009 * Ylioppilaslehti: Kolikkokuninkaan paluu === Viitteet === == Aiheesta muualla == * www.hypponen.lu * Taloussanomien Tommi Laihon kirja- arvostelu – ”Itke!” Luokka:Suomalaiset liikemiehet Luokka:Suomalaiset numismaatikot Luokka:Suomalaiset kirjailijat Luokka:Vuonna 1985 syntyneet Luokka:Elävät henkilöt
Andrés Rodríguez Pedotti

Kenraali Andrés Rodríguez Pedotti (19. kesäkuuta 1923 – 21. huhtikuuta 1997) oli Paraguayn presidentti 3. helmikuuta 1989 – 15. elokuuta 1993. Hän tuli valtaan pitkäaikaisen diktaattori Alfredo Stroessnerin vallasta poistaneessa kaappauksessa. Rodríguez opiskeli sotilaskoulussa Asunciónissa, josta valmistui 1942. Hänestä tuli eversti 1964 ja kenraali 1970. Hän kuului Colorado-puolueen perinteiseen siipeen ja oli Stroessnerin läheinen luotettu ja ystävä. Hän keräsi suuren omaisuuden salakuljetuksella ja huumekaupalla. Monien hämmästykseksi Rodríguez aloitti 2. helmikuuta 1989 vallankaappauksen maata 35 vuotta hallinnutta Stroessneria vastaan katolisen kirkon ja Yhdysvaltain, joka ei pitänyt Stroessneria enää tärkeänä kommunismin vastaisena liittolaisena, tuella. Kaappaus onnistui ja Stroessner pakeni Brasiliaan. Rodríguez lakkautti kuolemanrangaistuksen, päätti sotatilalain, jonka alaisuudessa Stroessner oli hallinnut, salli oppositiopuolueet ja vangitsi eräitä Stroessnerin hallituksen jäseniä. 1. toukokuuta 1989 järjestetyissä monipuoluevaaleissa Rodríguez sai 74 % äänistä, mikä jatkoi Colorado-puolueen valta-asemaa maassa. Rodríguezin hallitus teki uusliberaaleja uudistuksia ja ehdotti vapaakauppa-alueen luomista Argentiinan, Brasilian ja Uruguayn kanssa. 20. kesäkuuta 1992 otettiin käyttöön uusi perustuslaki, joka korvasi Stroessnerin-aikaisen. Vuonna 1993 syöpää sairastava Rodríguez luopui presidentinvirasta ja jäi eläkkeelle armeijasta asettuen elinikäiseksi senaattoriksi. Hän kuoli 1997 Methodist Hospitalissa New Yorkissa. == Lähteet == Luokka:Paraguayn presidentit Luokka:Paraguaylaiset kenraalit Luokka:Vuonna 1923 syntyneet Luokka:Vuonna 1997 kuolleet
Jaegwon Kim

Jaegwon Kim (12. syyskuuta 1934 Daegu, nykyinen Etelä-Korea – 27. marraskuuta 2019)https://www.apaonline.org/news/479908/In-Memoriam-Jaegwon-Kim.htm oli korealaissyntyinen yhdysvaltalainen filosofi, joka työskenteli muun muassa Brown Universityssä. Hän lukeutui analyyttisen filosofian perinteeseen ja oli erikoistunut mielenfilosofiaan sekä nykyaikaisen metafysiikan ja tietoteorian kysymyksiin. Hänet tunnettiin parhaiten mentaalista kausaatiota ja mieli–ruumis-ongelmaa käsittelevistä töistään. Hänen pääteemojaan olivat kartesiolaisen metafysiikan hylkääminen, tiukan psykofyysisen identiteetin rajoitukset, supervenienssi sekä tapahtumien individuaatio. Kim toimitti filosofista Noûs-aikakausjulkaisua yhdessä Ernest Sosan kanssa. == Julkaisuja == === Teoksia === * Supervenience and Mind (1993) * Mind in a Physical World (1998) * Physicalism, or Something Near Enough (2005) * Philosophy of Mind (2006) === Artikkeleita === * ”Epiphenomenal and Supervenient Causation”. Midwest Studies in Philosophy, Vol. IX, Peter A. French, Theodore E. Uehling, Jr., and Howard K. Wettstein (eds.). Minneapolis: University of Minnesota Press (1984), pp. 257–270. * ”What is 'Naturalized Epistemology'?”, Philosophical Perspectives, Vol. 2 (1988): 381–405. ===Toimitteita=== * Beckermann, Ansgar – Flohr, Hans – Kim, Jaegwon (toim.): Emergence or Reduction? Essays on the Prospects of Nonreductive Physicalism. De Gruyter, Berlin 1992. ISBN 3-11-012880-2 * Kim, Jaegwon (toim.): Supervenience. Ashgate, Aldershot 2002. ISBN 0-7546-2063-8 * Sosa, Ernest – Kim, Jaegwon – Fantl, Jeremy – McGrath, Matthew (toim.): Epistemology: An Anthology. 2nd edition. Blackwell, Malden 2008. ISBN 978-1-405-16967-7 == Lähteet == == Aiheesta muualla == * Jaegwon Kimin kotisivu, Brown University Luokka:Amerikankorealaiset Luokka:Analyyttiset filosofit Luokka:Vuonna 1934 syntyneet Luokka:Vuonna 2019 kuolleet Luokka:Yhdysvaltalaiset filosofit
Pirkanmaan käräjäoikeus

Pirkanmaan käräjäoikeus on yksi Turun hovioikeuspiirin neljästä käräjäoikeudesta. Sen tuomiopiiriin kuuluu Pirkanmaan maakunta, ja se on Helsingin käräjäoikeuden ja Itä-Uudenmaan käräjäoikeuden tuomiopiirien jälkeen väkiluvultaan Suomen kolmanneksi suurin. Käräjäoikeus syntyi vuoden 2010 alusta osana valtakunnallista käräjäoikeusuudistusta, jonka jälkeen käräjäoikeuksien tuomiopiirit määräytyvät pääosin maakuntapohjalta. Ennen uudistusta Pirkanmaan alueella toimivat Tampereen, Ikaalisten ja Toijalan käräjäoikeudet. Käräjäoikeuden kanslia ja pääistuntopaikka sijaitsee Tampereen oikeustalossa Tampellan kaupunginosassa, osoitteessa Kelloportinkatu 5 A. == Aiheesta muualla == * Pirkanmaan käräjäoikeus Luokka:Suomen käräjäoikeudet Käräjäoikeus Luokka:Tampella (Tampere)
Clas Zilliacus

Clas Robert Zilliacus (s. , Ahvenanmaa) on suomalainen kirjallisuudentutkija ja Åbo Akademin kirjallisuustieteen emeritusprofessori. Zilliacus kirjoitti ylioppilaaksi Turun ruotsinkielisestä klassisesta lyseosta vuonna 1961. Hän valmistui Åbo Akademista filosofian kandidaatiksi (1967), lisensiaatiksi (1968) ja filosofian tohtoriksi (1976). Hänen väitöskirjansa aiheena oli Samuel Beckettin teokset radiolle ja televisiolle (Beckett and broadcasting: a study of the works of Samuel Beckett for and in radio and television). Hän oli Åbo Akademin kirjallisuustieteen dosentti 1976–1986 ja hoiti sijaisena professuuria vuosina 1978, 1984–1985 ja 1986. Vuodesta 1986– kirjallisuustieteen professori, minkä ohella humanistisen tiedekunnan dekaani 2001–2002. Vuonna 1996 Zilliacus oli Minnesotan yliopiston vieraileva professori. Hän on tutkinut Becketin ohella lehdistön historiaa ja suomenruotsalaisia kirjailijoita, ennen kaikkea Zacharias Topeliusta. Zilliacus toimitti teoksen Finlands svenska litteraturhistoria toisen osan. Professori Zilliacus on ollut Suomen Tiedeseuran jäsen vuodesta 1986 ja Academia Europæan jäsen vuodesta 1995. Hänet on saanut valtion kääntäjäpalkinnon 1984, Falckenska priset (& H Knif) 1986, Ruotsin akatemian Suomi-palkinto 1995, tiedonjulkistamisen valtionpalkinnon (et al) 2001 ja Topelius-mitali 2003. ==Lähteet== ==Aiheesta muualla== * Finna-haku: Clas Zilliacus (kansalliskirjasto.finna.fi) Luokka:Suomalaiset kirjallisuustieteilijät Luokka:Åbo Akademin professorit Luokka:Vuonna 1944 syntyneet Luokka:Elävät henkilöt Luokka:Suomalaiset professorit Luokka:Academia Europæan jäsenet
Ruth Barcan Marcus

Ruth Barcan Marcus (2. elokuuta 1921 – 19. helmikuuta 2012) oli yhdysvaltalainen filosofi ja loogikko, joka kehitti erityisesti modaalilogiikkaa. Hänen mukaansa on nimetty modaalilogiikan Barcanin kaava. == Teoksia == * Logic, Methodology and Philosophy of Science, VII, toim. R. Barcan Marcus et al. (1986) * Modalities: Philosophical Essays (1993) * The Logical Enterprise, toim. A. Andersonin kanssa (1995) == Lähteet == == Aiheesta muualla == * Ruth Barcan Marcus, Yale University, Department of Philosophy Luokka:Yhdysvaltalaiset filosofit Luokka:Vuonna 1921 syntyneet Luokka:Vuonna 2012 kuolleet
Philip Michael Thomas

Philip Michael Thomas (s. 26. toukokuuta 1949 Ohio) on yhdysvaltalainen, laulaja ja näyttelijä, joka tunnetaan ennen kaikkea roolistaan 1980-luvun televisiosarjassa Miami Vice, jossa hän näytteli etsivä Sonny Crockettin (Don Johnson) paria Ricardo Tubbsia. Sarjan jälkeen Thomasin merkittävin rooli oli ääninäyttelijänä Grand Theft Auto: Vice City ja Grand Theft Auto: Vice City Stories -peleissä Lance Vancena. Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1949 syntyneet Luokka:Elävät henkilöt
In the Heart of the Moon

In the Heart of the Moon on Ali Farka Tourén ja Toumani Diabatén vuonna 2005 julkaistu albumi. Albumi sisältää kaksitoista kappaletta, jotka pohjautuvat lähinnä pohjoisen Malin Songhai-perinteisiin sekä eteläisen Malin ja Guinean Bambara-perinteisiin. Kaikki albumin kappaleet nauhoitettiin ilman harjoituksia kolmessa kahden tunnin pituisessa nauhoitussessiossa Hotel Mandéssa Bamakossa, Malissa. Alun perin tarkoituksena oli nauhoittaa vain yksi kappale, mutta lopulta materiaalia kertyikin kokonaisen albumin verran. Sekä Tourén että Diabatén mukaan musiikki syntyi vaivatta ja luontevasti. Kahdessa levyn kappaleessa kuullaan Tourén laulua. Tourén ja Diabatén lisäksi albumilla on mukana myös vierailevia artisteja: Ry Cooder, Sekou Kante, Cachaíto Lopez, Joachim Cooder, Olalekan Babalola ja James Thompson. In the Heart of the Moon sai ilmestyessään hyvän vastaanoton kriitikoilta. Mojo-lehden arviossa albumin musiikkia kuvailtiin maailman kauneimmaksi musiikiksi. The Independent-lehti kuvaili levyä seuraavasti: "[albumin] Musiikki avautuu kuin aarrearkku tarjoten kuulijalle hienointa improvisoitua musiikkia, jota hän todennäköisesti koskaan tulee kuulemaan". The Times antoi levylle täydet viisi tähteä. Vuonna 2006 In the Heart of the Moon palkittiin Grammyllahttp://www.bbc.co.uk/radio3/worldmusic/a4wm2006/a4wm_alifarka_album.shtml. ==Muusikot== * Ali Farka Touré - Kitara ja laulu * Toumani Diabaté - Kora * Ry Cooder - Kawai-piano ja kitara * Sekou Kante - Bassokitara * Orlando 'Cachaíto' Lopez - Basso * Joachim Cooder - Rummut * Olalekan Babaola - Rummut * James Thompson ==Kappalelista== # # # # # # # # # # # # ==Lähteet== Luokka:Vuoden 2005 albumit Luokka:Ali Farka Tourén albumit
Vitória FC

Vitória on vuonna 1910 perustettu portugalilainen jalkapalloseura Setúbalista. Seuran koko nimi on Vitória Futebol Clube. Joukkue pelaa kaudella 2018–2019 Portugalin korkeimmalla sarjatasolla ja sen päävalmentajana toimii angolalainen Lito Vidigal. == Saavutukset == * Cup-mestaruudet: 3 (1965, 1967, 2005) * Taça da Liga: 1 2008 == Aiheesta muualla == * Joukkueen viralliset sivut Luokka:Portugalilaiset jalkapalloseurat
PP-19 Bizon

PP-19 Bizon (, bizon (biisoni)) on venäläinen konepistooli, joka perustuu AK-74- ja AK-100 -sarjan rynnäkkökivääreihin. Aseen toimintaperiaate, tähtäin, kädensijat ja taittoperä ovatkin hyvin samanlaiset kuin AK-74:ssä. PP-19 Bizon suunniteltiin alun perin lähitaisteluaseeksi terrorisminvastaisten yksikköjen ja viranomaisten käyttöön. Aseella voidaan ampua sarjatulta tai kertatulta rynnäkkökiväärin tapaan. Pienestä koosta huolimatta PP-19 Bizon voidaan varustaa esimerkiksi äänenvaimentimella, liekinsammuttimella, optisilla ja punapistetähtäimillä, laserosoittimella tai pimeänäkölaitteella. ==Lipas ja sen mekanismi== Suurikapasiteettinen, sylinterimäinen 64 patruunan lipas on vaakatasossa piipun alla, jolloin se toimii samalla etukahvana antaen ampujalle lisätukea. Patruunat sijoittuvat lippaan sisälle samaan tapaan kuin revolverin rullaan, jolloin pieni tila voidaan käyttää tehokkaasti hyväksi. Syöttömekanismi toimii harvakierteisen poranterän lailla, jossa jousitetun lippaan mekanismi pyörittää lippaan sisällä olevaa makasiinia. Makasiinissa patruunat ovat aina yhden poranterämäisen kierteen välissä. Makasiinin pyöriessä kuten revolverin rulla patruunat syötetään patruunapesään. Vaikka kertalipastuksella patruunoiden määrä on kaksinkertainen kilpailijoiden, kuten Heckler & Koch MP5 -sarjan konepistooleihin verrattuna, lippaan vaakasuora asento helpottaa aseen kantamista ja käsittelyä. Lippaan muodon antaman lisätuen ja suljetun lukon ansiosta kertatuli on vakaampaa ja helpommin hallittavissa kuin samankokoisen avoimella lukolla ampuvan aseen tuli. Jotkut PP-19:n lippaista on varustettu patruunalaskurilla, mikä helpottaa käyttäjää arvioimaan latausvälejä. ==Muunnelmat== PP-19 Bizonista on olemassa useita muunnelmia, joissa erona on lähinnä käytetty ampumatarvike. PP-19 Bizonin vaihtoehtoisia patruunoita ovat 9×17 mm Browning court, 9×19 mm Parabellum ja 7,62×25 mm Tokarev. ==Aiheesta muualla== *Izhmash asetehtaan Bizon -kotisivu *Bizon information at Modern Firearms *BIZON Submachine Guns *Information about Bizon Luokka:Konepistoolit
Herukkapuro

Herukkapuro () on puro Vantaan ja Espoon rajamailla, lähellä Vestran kylää. Puro saa alkunsa Kurkijärvestä Espoossa, mutta virtaa pääosin Vantaan alueella. Vantaan ja Espoon rajalta lännestä siihen laskee Odilampi ja puron alajuoksulla on umpeenkasvanut Pikkujärvi (). Puro laskee Vantaan Hämeenkylässä Pitkäjärven pohjoispäähän. Puronvarsilehto puron yläjuoksulla Vantaalla Vestran lähellä on rauhoitettu luonnonsuojelulain nojalla ja on osa Natura 2000 -aluetta. Siellä on erityyppisiä lehtoja ja harvinaisia kasveja, muun muassa lehtosinijuuri. Herukkapuron linnustollisesti arvokkaimpana pidetty alue sijaitsee Vantaan puolella pääosin Petikon kaupunginosan koillispäässä, sekä Vestran kaupunginosan kaakkoisnurkassa ja hiukan Keimolan kaupunginosan läntisimmässä osassa. ==Lähteet== ==Aiheesta muualla== * Luokka:Vantaan joet Luokka:Espoon joet Luokka:Suomen Natura-alueet Luokka:Espoonjoen vesistö Luokka:Pääkaupunkiseudun luonnonsuojelualueet Luokka:Petikko Luokka:Vestra
Jukka Kuusivuori

Jukka Kuusivuori (s. 21. heinäkuuta 1980 Kuopio) on suomalainen jääkiekkovalmentaja ja entinen jääkiekkomaalivahti. Hän pelasi pitkään alasarjoja, kunnes hän liittyi Kiekko-Vantaan joukkueeseen. Kuusivuori pääsi heti pelaamaan, mutta loukkaantuminen keskeytti hänen kautensa. Syksyllä 2006 Kuusivuori käväsi Forssan Palloseurassa, mutta palasi Vantaalle, jossa hän jäi kolmosvahdiksi. Tammikuussa hän palasi Forssaan, jossa hän pelasi ykkösmaalivahtina. Kaudeksi 2007–2008 Kuusivuori lähti pelaamaan Serbiaan. Vuonna 2010 hän aloitti maalivahtivalmentajana Kajaanin Hokissa. Kuusivuori on kuulunut KooKoon valmennusryhmään vuodesta 2014. == Lähteet == == Aiheesta muualla == *Serbian sinivalkoinen kiekkosoturi – Jukka Kuusivuori luo kiekkouraa Belgradissa Luokka:Suomalaiset jääkiekkomaalivahdit Luokka:Vuonna 1980 syntyneet Luokka:Elävät henkilöt
Syysmaitiainen

Syysmaitiainen (Scorzoneroides autumnalis, syn. Leontodon autumnalis) on hentovartista voikukkaa muistuttava monivuotinen asterikasvi. == Ulkonäkö ja koko == Syysmaitiaisen kukinto on keltainen, 2–3 cm halkaisijaltaan ja muistuttaa voikukkaa. Syysmaitiainen kukkii heinäkuusta myöhäiseen syksyyn. Illan viilentyessä mykeröt sulkeutuvat. Ne pysyvät kiinni myös pilvisinä päivinä. Kukkavanojen päissä kypsyy pähkylähedelmiä kukinnan jälkeen. Niiden lenninhahtuvat näyttävät pieniltä hennon vaaleanruskeilta haituvapalloilta. Siemenet tempautuvat voimakkaiden syystuulien mukaan ja leviävät tehokkaasti. Varret ovat ohuet, sitkeät ja haaraiset, ja nousevat 10–40 cm korkeuteen. Kapeat, hammaslaitaiset lehdet ovat ruusukkeena maata vasten. Suomessa syysmaitiainen on enimmäkseen alkuperäinen, mutta osassa maata muinaistulokas. Sitä esiintyy kolme eri muunnosta, joista Etelä-Suomessa on vallitsevana silosyysmaitiainen (var. autumnalis), Pohjois-Suomessa yleisempi on karvasyysmaitiainen (var. pratensis) ja tunturipaljakalla esiintyy tunturisyysmaitiainen (var. taraxaci). == Elinympäristö == Syysmaitiainen kasvaa kuivilla paikoilla, tienvarsilla ja ruohikoissa. Se viihtyy hyvin myös pihassa ja nurmikoilla. == Levinneisyys == Syysmaitiaista tavataan luonnonvaraisena Pohjois-Euroopassa ja Aasian länsiosissa. Se on levinnyt ihmisen mukana myös Pohjois-Amerikkaan. == Nimi == Aiemman tieteellisen nimen Leontodon viittaa leijonan hampaisiin: parijakoisissa lehdissä ne ilmenevät terävinä ja kapeina liuskoina. Autumnalis taas viittaa syksyyn, syysmaitiainen kukkii aina lokakuulle saakka. Alkujaan kasveilla on ollut omia paikallisia nimiä, ja suomalainen nimistö on vakiintunut kasvioissa jo varhain. Kuitenkin vielä Lönnrotin kasviossa vuonna 1860 syysmaitiaisen nimenä oli voikukka, ja kasvien nimet vaihdettiin päittäin vasta myöhemmissä kasvioissa. Tämä selittää sen, miksi syysmaitiaisen tieteellisessä nimessä viitataan leijonan hampaisiin, kun se muissa kielissä yhdistyy nimenomaan voikukan yleisnimiin: ranskaksi voikukka on dent-de-lion, josta taas tulee voikukan englanninkielinen nimi dandelion. Myös italiaksi voikukka on dente di leone. == Lähteet == == Aiheesta muualla == * Pinkka, Lajintuntemuksen oppimisympäristö: Syysmaitiainen (Scorzoneroides autumnalis) * Kasviatlas: Syysmaitiaisen (Scorzoneroides autumnalis) levinneisyys Suomessa. * Luontoportti: Syysmaitiainen (Scorzoneroides autumnalis) * Pohjolan kasvien pauloissa: Scorzoneroides autumnalis - syysmaitiainen * United States Department of Agriculture (USDA): Leontodon autumnalis Luokka:Asterikasvit
Laivan kannella

Laivan kannella on vuonna 1954 valmistunut Ville Salmisen ohjaama elokuva. Se perustuu Pasi Jääskeläisen laulunäytelmään Laivan kannella (1915), jonka musiikin oli säveltänyt Emil Kauppi. == Juoni == Tarinassa espanjalainen tanssityttö (Raili Mäki) menee laivapojaksi suomalaiseen laivaan löytääkseen suomalaisen isänsä. ==Näyttelijät== *Raili Mäki - Kerttu, "Nappula" *Matti Ranin - Arvi *Reino Valkama - Jaakopsonni *Einari Ketola - Kinnari *Pentti Viljanen - Matti *Oke Tuuri - puosu *Ari Laine - Mikkonen *Matti Aulos - Jussi, kapteeni *Tommi Rinne - perämies, "Tyyri" *Erkki Uotila - Soini *Uolevi Lönnberg - kokki *Irja Rannikko - taxityttö *Oiva Sala - kapakoitsija *Ville- Veikko Salminen - laivapoika *Seija Silfverberg - tanssityttö *Pirkko Karppi - tanssityttö *Ville Salminen - Frederico, Kertun isäpuoli == Tuotanto == Ensimmäinen filmisovitus näytelmästä tehtiin vuonna 1938, ja se elokuva jäi Paavo Kostiojan ainoaksi ohjaukseksi.. Spede Pasanen esiintyy elokuvassa ensimmäistä kertaa valkokankaalla, mutta tässä vaiheessa vielä pelkkänä statistina.Muut tiedot, Elonet.fi. Viitattu 1.8.2012. Kuvaukset tehtiin Airiston selälle ankkuroidussa museolaiva Sigynissä. == Vastaanotto == Elokuvaa on luonnehdittu köykäiseksi.Pajukallio, Arto: Elokuvat. Helsingin Sanomat 17.8.2012, s. D 7. Huumori ja musiikkinumerot on kuitenkin nähty viihdyttävinä.AL: Päivän elokuvia. Tv-maailma 27/2013, s. 21. ==Lähteet== ==Aiheesta muualla== * Luokka:Vuoden 1954 suomalaiset elokuvat Luokka:Suomalaiset mustavalkoelokuvat Luokka:Suomalaiset näytelmiin perustuvat elokuvat Luokka:Ville Salmisen ohjaamat elokuvat
Hurmio (albumi)

Hurmio on Topi Sorsakosken debyyttialbumi vuodelta 1985. Pedro Hietanen, joka oli aloittanut EMIllä tuotantopäällikkönä 1985, kiinnostui Topi Sorsakosken ja rautalankayhtye Agentsin yhdistelmästä. Agents oli tuohon aikaan tunnettu, mutta Sorsakoski ei. Jotta Sorsakosken ura saataisiin käyntiin, Hietanen halusi esitellä laulajan tangojen kautta tutuksi Suomen kansalle, ilman että Sorsakoski yhdistettäisiin automaattisesti Agentseihin. Näin syntyi Sorsakosken ensimmäinen albumi Hurmio, jonka lähes kaikki kappaleet olivat Olavi Virran aikoinaan esittämiä (Täysikuu, Ennen kuolemaa sekä nimikappale Hurmio). Laulujen sovituksista tehtiin tarkoituksenmukaisesti erilaisia kun esimerkiksi haitareita ja viuluja ei käytetty ollenkaan, vaan ne korvattiin puhaltimilla ja marimballa. Levy aiheutti aikoinaan kovaa keskustelua siitä, plagioiko Sorsakoski Olavi Virtaa. Hurmio kuitenkin menestyi ja menestyminen avasi yhteistyön Agentsin kanssa. Albumi julkaistiin vuonna 1985 vinyylilevynä ja C-kasettina. Vuonna 2007 albumi ilmestyi ensimmäistä kertaa CD-levynä digipak-julkaisuna. Viiden vuoden päästä vuonna 2012 julkaistiin remasteroitu CD-painos, jälleen digipak-julkaisuna. Albumi ylitti kultalevyrajan vuonna 1987 ja platinalevyrajan seuraavana vuonna. Levyä on myyty yhteensä 76 282 kappaletta. == Kappaleet == Kaikki kappaleet sovittanut Otto Donner. === A-puoli === # # # # # # === B-puoli === # * # # # # # == Kokoonpano == * Topi Sorsakoski - laulu === Otto Donnerin orkesteri === * Otto Donner – kapellimestari * Raimo Roiha – piano * Heikki Virtanen – basso * Janne Louhivuori – kitarat * Vesa Aaltonen – rummut * Markku Hannola – marimba, ksylofoni, ksylorimba, vibrafoni ja patarummut * Veli-Pekka Bister – sello * Päivi Kärkäs – oboe ja englannintorvi * Juhani Aaltonen - huilut ja tenori-, sopraano- ja alttosaxofonit * Juhani Tapaninen – fagotti * Antero Priha – trumpetti ja flyygelitorvi * Petri Juutilainen – vetopasuuna * Irma Tapio – kuoro === Tuotanto === * Risto Hemmi – äänitys (Finnvox-studiot) * Markus Heikkerö - kannen suunnittelu * Stefan Bremer – kuvat * Pedro Hietanen - tuottaja (Oy EMI Finland Ab) == Lähteet == * Suomen äänitearkiston tietokanta * International Federation of the Phonographic Industry * Reijo Ikävalko: Topi Sorsakoski - kulkukoira, Gummerus Kustannus Oy 2002. ISBN 951-20-6119-8. === Viitteet === == Aiheesta muualla == * Täysikuu-kappaleen esitys huhtikuussa 2002 * Täysikuu-kappaleen esitys joulukuussa 1985 * Hurmio-kappaleen esitys joulukuussa 1985 * Seppo Hovi haastattelee Topi Sorsakoskea joulukuussa 1985 Luokka:Vuoden 1985 albumit Luokka:Topi Sorsakosken albumit Luokka:Pedro Hietasen tuottamat albumit
Nuraghe

Nuraghet ovat tornimaisia, muinaisia muuraamattomia kivirakennelmia Sardiniassa. Niitä rakennettiin Sardiniassa pronssikaudella ja varhaisella rautakaudella. Nuragheja saatettiin rakentaa jo kuparikaudella tai jopa aiemminkin. Nuragheja muistuttavia rakennelmia on löydetty muualta Välimeren seuduilta, muun muassa Korsikalta, Pantellerialta ja Baleaareilta. Kreikkalaiset tholos-haudat muistuttavat rakenteeltaan nuragheja. == Historia == Ei tiedetä varmasti, milloin nuragheja alettiin rakentaa, ei kuitenkaan ennen vuotta 6000 eaa.; jonkin verran niitä luultavasti rakennettiin jo 3500-luvulla eaa. Nuraghien rakentaminen oli runsaimmillaan pronssikaudella noin 1800-luvulta eaa. alkaen; jotkin olivat käytössä vielä roomalaisten saapuessa saarelle noin vuonna 200 eaa. Noin 1800-1500-luvuilla eaa. tehtiin ”protonuragheja”, jotka liittyivät Sardinian pronssikautisen Bonnanaro- kulttuurin B-vaiheeseen. Protonuraghet olivat ylhäältä katsottuina pyöreitä, soikeita, D-kirjaimen muotoisia, puolisuunnikkaita tai suorakaiteita. Nuraghien käyttötarkoitusta ei täysin tunneta. Niiden turviin on voitu paeta vihollista, mutta niitä on käytetty myös asuntoina. Näistä kartiomaisista rakennelmista on saanut nimensä tuolloin Sardiniassa vallinnut kulttuuri, josta käytetään nimitystä nuraghe-kulttuuri (tai vaihtoehtoisesti nuraghe- sivilisaatio). Niiden rakentamisessa ei käytetty laastia, vaan rakenteen lujuus perustui tarkasti sommiteltuihin kivenlohkareisiin. Suurimmat tornit ovat halkaisijaltaan kymmenmetrisiä; korkeutta tornilla saattaa olla yli 15 metriä. Joissakin tapauksissa useita torneja on yhdistetty toisiinsa muurein, jolloin on muodostunut pieni linnoitus. Joidenkin tornien ympärille on myös aikoinaan kehittynyt asutusta. Niitä on rakennettu paikoin yksittäin, paikoin ”nuraghekyliksi”. Nuraghien tapaisia hautoja on käytetty myös muilla Välimeren saarilla. Mallorcalla ja Menorcalla on rakennettu kivistä pyramidimaisia naveta- ja talaiot-tyyppisiä hautoja. Korsikalta on löydetty torre-hautoja ja Pantellerialta sesi-hautoja. Myös kreikkalaiset tholos-haudat muistuttavat rakenteeltaan nuragheja. Sardiniasta on löydetty todisteita noin 7 000 nuraghen olemassaolosta. Monet niistä ovat säilyneet hyvin näihin päiviin asti. Suurimpia nykyaikaan asti säilyneistä nuragheista ovat Su Nuraxi di Barumini ja Nuraghe di Sant’Antine. == Lähteet == == Aiheesta muualla == * Ilmakuva Su Nurraxista * Kuvitettu artikkeli * ArcheologiaSarda.com * NeroArgento.com Luokka:Arkeologia Luokka:Sardinia Luokka:Sardinian historia
Newsy Lalonde

Edouard ”Newsy” Lalonde (31. lokakuuta 1887 Cornwall, Ontario, Kanada – 21. marraskuuta 1970) oli kanadanranskalainen jääkiekon ammattipelaaja alkuaikojen National Hockey Leaguessa. Lalonde oli myös ammattimainen lacrossen pelaaja ja tässäkin lajissa yksi 1900-luvun alun keskeisiä hahmoja. Jääkiekossa hyökkääjän paikkaa pelannut Lalonde edusti Montreal Canadiensia, ja häntä alettiin ensimmäisenä kutsua lempinimellä Flying Frenchman – nimitystä käytettiin sittemmin useiden Montreal-tähtien tapauksessa. Hän pelasi myös WCHL:n Saskatoon Sheiks -seurassa. == Maalintekoennätyksiä == Newsy Lalonde oli ensimmäinen kuusi maalia yhdessä NHL-ottelussa tehnyt pelaaja. Lalonde teki keskimäärin eniten maaleja ottelua kohden kuin kukaan muu pelaaja NHL:n historiassa. Tämä koskee niin runkosarja- kuin pudotuspeliotteluitakin. Runkosarjassa hän teki 1,26 maalia ottelua kohden, pudotuspeleissä 2,14. Lalonde on yksi viidestä pelaajasta, joka on pystynyt tekemään viisi maalia yhdessä NHL:n pudotuspeliottelussa. Muut neljä pelaajaa ovat Maurice Richard, Darryl Sittler, Reggie Leach ja Mario Lemieux. == Tilastot == 1909–10 Montréal Canadiens NHA 6 16 0 16 40 – – – – – 1909–10 Renfrew Hockey Club NHA 5 22 0 22 16 – – – – – 1910–11 Montréal Canadiens NHA 16 19 0 19 63 – – – – – 1911–12 Vancouver Millionaires PCHA 15 27 0 27 51 – – – – – 1912–13 Montréal Canadiens NHA 18 25 0 25 61 – – – – – 1913–14 Montréal Canadiens NHA 14 22 5 27 23 2 0 0 0 2 1914–15 Montréal Canadiens NHA 7 4 3 7 17 – – – – – 1915–16 Montréal Canadiens NHA 24 28 6 34 78 4 3 0 3 41 1916–17 Montréal Canadiens NHA 18 28 7 35 61 5 2 0 2 47 1917–18 Montréal Canadiens NHL 14 23 7 30 51 2 4 2 6 17 1918–19 Montréal Canadiens NHL 17 22 10 32 40 5 11 2 13 15 1919–20 Montréal Canadiens NHL 23 37 9 46 34 – – – – – 1920–21 Montréal Canadiens NHL 24 33 10 43 36 – – – – – 1921–22 Montréal Canadiens NHL 20 9 5 14 20 – – – – – 1922–23 Saskatoon Sheiks WCHL 29 30 4 34 44 – – – – – 1923–24 Saskatoon Crescents WCHL 21 10 10 20 24 – – – – – 1924–25 Saskatoon Crescents WCHL 22 8 6 14 42 2 0 0 0 4 1925–26 Saskatoon Crescents WHL 3 0 0 0 2 2 0 0 0 2 1926–27 New York Americans NHL 1 0 0 0 2 – – – – – 1927–28 Quebec Beavers CAHL 1 0 0 0 0 – – – – – NHL yhteensä 99 124 41 165 183 7 15 4 19 32 == Saavutuksia == * Montreal Canadiensin kapteeni vuodesta 1915 vuoteen 1921 * NHL:n paras maalintekijä vuosina 1919 ja 1921 * Stanley Cup -mestaruus vuonna 1916 * Valinta Hockey Hall of Fameen vuonna 1950 * Aijalla 32. The Hockey News -lehden 100 suurimman NHL-pelaajan listalla vuonna 1998 == Katso myös == * The Hockey Newsin luettelo 100 parhaasta NHL-pelaajasta * Luettelo vähintään viisi maalia yhdessä NHL-ottelussa tehneistä pelaajista == Lähteet == Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1887 syntyneet Luokka:Vuonna 1970 kuolleet
Beacon (New York)

Beacon on kaupunki Yhdysvalloissa New Yorkin osavaltiossa. Kaupungissa on asukkaita noin 16 000 ja sen pormestarina toimii Clara Lou Gould. ==Aiheesta muualla== * Kaupungin viralliset internet-sivut Luokka:New Yorkin kaupungit
Jelena Kondakova

Jelena Vladimirovna Kondakova (, s. 30. maaliskuuta 1957) on venäläinen entinen kosmonautti ja nykyinen poliitikko. Hän oli myös Neuvostoliiton aika huomioon otettuna Venäjän kolmas naiskosmonautti, joka matkusti avaruuteen ja ensimmäinen nainen, joka otti osaa pitkäkestoiseen avaruuslentoon. Hänen ensimmäinen avaruusmatkansa alkoi Sojuz TM-20:llä 4. elokuuta 1994. Hän palasi Maahan 22. maaliskuuta 1995 vietettyään viisi kuukautta Mir-avaruusasemalla. Kondakovan toinen lento oli lentospesialistina Yhdysvaltain avaruussukkula Atlantiksella toukokuussa 1997 (STS-84). Vuodesta 1999 lähtien Kondakova on ollut kansanedustajana Venäjän parlamentissa. Hän on budjetti- ja veroasioista päättävän komitean jäsen. Kondakova on avioliitossa kosmonautti Valeri Rjuminin kanssa. Heillä on yksi lapsi, vuonna 1986 syntynyt tytär. == Aiheesta muualla == * Jelena Kondakova Spacefacts-sivustolla Luokka:Venäläiset avaruuslentäjät Luokka:Venäläiset poliitikot Luokka:Vuonna 1957 syntyneet Luokka:Elävät henkilöt
Kapronihappo

Kapronihappo on orgaaninen yhdiste (tyydyttynyt rasvahappo), joka on huoneenlämmössä (20 °C) olomuodoltaan öljymäistä, väritöntä, eltaantuneen hajuista nestettä. Sen kemiallinen kaava on C6H12O2 ja rakennekaava CH3(CH2)4COOH. Kapronihaposta käytetään myös nimityksiä heksaanihappo, butyylietikkahappo ja n-kapronihappo. Kapronihapon moolimassa on 116,2 g/mol, sulamispiste –3 °C, kiehumispiste 205 °C, tiheys 0,93 g/cm3, liukoisuus veteen 20 °C:n lämpötilassa 1,1 g/100 ml, leimahduspiste 102 °C o.c., itsesyttymislämpötila 380 °C ja CAS-numero 142-62-1. Kapronihapon suolat ovat kapronaatteja. Kapronihappo, samoin kuin kapryylihappo ja kapriinihappo on saanut nimensä vuohien mukaan (latinaksi capra). Yhteensä nämä kolme happoa muodostavat 15 % vuohenmaidon rasvoista. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Aiheesta muualla == * *PubChem: Hexanoic acid *Human Metabolome Database: Caproic acid *KEGG: Hexanoic acid *ChemBlink: Hexanoic acid *Dr. Duke's Phytochemical and Ethnobotanical Databases: Caproic-acid *Pherobase: Floral Compound – caproic acid *Pherobase: Semiochemical – caproic acid Luokka:Rasvahapot
Guittone d’Arezzo

Guittone d'Arezzo (noin 1235, Arezzo – 1294), oli toscanalainen runoilija ja kaupungin korkean virkamiehen Viva de Michelen poika, joka innokkaasti otti osaa guelfien puolella taisteluihin Italian tuon hetkisten poliittisten ryhmittymien guelfien ja ghibelliinien taisteluissa. Guittone antautui vuonna 265 jäseneksi vasta perustettuun luostariyhteisöön "Cavalieri della Milizia della Beata Vergine Maria Gloriosa". Guittone d'Arezzo on tunnettu eritoten monipuolisista lauluistaan ja häneltä on säilynyt 50 laulua ja 251 sonettia, jotka on koottu ja säilytetty cedex Laurenzianossa. Tunnetuin on ehkä valitusruno Montarertin taistelusta, joka käytiin vuonna 1260. Luokka:Italialaiset runoilijat Luokka:1230-luvulla syntyneet Luokka:Vuonna 1294 kuolleet
Osterivinokas

Osterivinokas (Pleurotus ostreatus) on lahottajasieniin tarkemmin valkolahosieniin kuuluva, vaaleanvärinen ruokasieni. Suomessa sieni on huomattavan eteläpainotteinen lehtosieni, jota esiintyy kannoissa ja lahoavissa puissa, mutta sitä myös viljellään. Tuntomerkkeinä ovat huomattavan tiheät heltat ja epäkeskinen kasvu, esiintyminen ryhminä, lyhyt varsi ja valkoisen harmaa, nuorempana litteä, myöhemmin kupera lakki. Tohtori.fi Luettu 08.05.2010 Kaiken kaikkiaan vaihtelevuutta esimerkiksi värityksessä on paljonkin. Osterivinokas sisältää lipidejä, steroideja (ergosteroli), rasvaliukoisia vitamiineja, B-ryhmän vitamiineja, mono-, oligo- ja polysakkarideja (beta-glukaani nimeltään pleuraani), aminohappoja, peptidejä, glykoproteiinia (lektiini), kitiinin kaltaista kuitua, entsyymejä ja alifaattisia hiilivetyjä. == Viljely == Osterivinokas on maailmanlaajuisesti yksi eniten viljellyistä sienilajeista herkkusienten jälkeen. Se kasvaa hyvin vaatimattomassa olkisubstraatissa ja tuottaa runsaan sadon. == Käyttö == Osterivinokkaalla on suotuisa vaikutus rasva-aineenvaihduntaan, se voi vahvistaa elimistön vastustuskykyä bakteeri- ja virusinfektioita (esim. syylät) vastaan ja lisäksi se on hyvin monipuolinen ravintolähde. Osterivinokasta voidaan käyttää ravinnoksi eri tavalla valmistaen. Kuivattua ja jauhettua osterivinokasta käytetään sisäisesti nautittuna rohdoksena, lähinnä syylien hoidossa. Eniten tutkittu osterivinokkaan vaikutuksista lienee sen kolesterolia laskeva vaikutus. Rotilla, jotka saivat 5 % osterivinokasta sisältävää ruokaa, laski seerumin kolesteroli 82 % ja maksan kolesteroli 55 %, kahdeksan viikon koejakson aikana. Osterivinokas stimuloi kolesterolia hajottavaa entsyymiä (7-alfa-hydroksylaasi). Lisäksi osterivinokas sisältää monakoliini K:ta, joka estää kolesterolia syntetisoivaa entsyymiä. Osterivinokas vähentää peroksidiradikaalien muodostumista ja LDL:n hapettumista in vitro eli se toimii antioksidanttina. Eräässä tutkimuksessa betaglukaani edisti bakteeri-infektioille altistettujen hiirten eloonjäamistä. Osterivinokkaalla näyttäisi myös olevan syövältä suojaavaa vaikutusta sekä antiviraalista (virusten kasvua estävää) vaikutusta. == Lähteet == == Aiheesta muualla == *Laji.fi: Osterivinokas (Pleurotus ostreatus) *Terveyden ja hyvinvoinnin laitos, Fineli: Osterivinokas (Pleurotus ostreatus) *Kotimaiset kasvikset: osterivinokas *Osterivinokas.fi - blogi osterivinokkaan viljelystä ja kokeiluista viljelyissä *Food Component Database (FooDB): Oyster mushroom (Pleurotus ostreatus) *Centre for Agriculture and Biosciences International (CABI): Pleurotus ostreatus (oyster mushroom) Luokka:Pleurotaceae Luokka:Valkolahosienet Luokka:Seulonnan keskeiset artikkelit Luokka:Suomalaiset ruokasienet
Bernardo Buontalenti

Bernardo Buontalenti (noin 1536 – 1608) oli italialainen myöhäisrenessanssiajan teatteriarkkitehti, lavastaja ja taidemaalari. Hän syntyi Firenzessä ja palveli nuorena Medicin sukua. Buontalentin suurimmat saavutukset liittyvät vastaperustetun Livornon kaupungin rakennusten suunnitteluun. Hän suunnitteli myös Firenzeen Palazzo Pittin renessanssipalatsin sekä Uffizin palatsin hoviteatterin näyttämön ja näyttäviä pukuja aikansa ylhäisölle. Buontalenti, liikanimeltä delle Girandole, oli arkkitehti ja insinööri, Firenzen hovin taiteilija. Nuorena hän teki etenkin miniatyyrimaalauksia noudattaen Giulio Clovion esikuvaa. Hän toimi myöhemmin etenkin rakentajana. Buontalentin arkkitehtuuri on saanut vaikutteita Michelangelolta ja Bartolomeo Ammannatilta. Barokin vaikutusta arkkitehtuurissa on varsinkin yksityiskohdissa, mutta muuten se on leimallisesti myöhäisrenessanssia. Firenzen lähelle Buontalenti rakensi muun muassa Medici-ruhtinas Frans I:lle ja Ferdinand I:lle Pratolinon, Artiminion, Marignollen ja Maggian huvilinnat, pienemmän Palazzo Riccardin (1565), Santa Maria nuovan hospitaalin etuhallin, Santa Trinita -kirkon fasadin (1593). Hän jatkoi Niccolò Tribolon aloittaman Boboli-puutarhan suunnittelua. Hän rakensi Via dei Leonin varrella olevan Palazzo Vecchion lisärakennukset, Uffizin Tribunan sekä Uffizi- ja Pitti-palatsin yhdyskäytävän. Pisassa hän suunnitteli suurherttuallisen palatsin ja muita rakennuksia. Sienassa Buontalentin töinä pidetään Palazzo Realea (1576) ja Firenzessä Palazzo Nonfinitoa. Hän suunnitteli insinöörinä linnoituksia Firenzeen, Portoferrajoon, Livornoon, Grossetoon, Pratoon ja Pistojaan sekä siltoja ja teitä Toscanaan.Tietosanakirja 1909, osa 11, hakusana: Buontalenti, Bernardo == Lähteet == == Aiheesta muualla == Luokka:Italialaiset arkkitehdit Luokka:1530-luvulla syntyneet Luokka:Vuonna 1608 kuolleet
Emilio de’ Cavalieri

Emilio de' Cavalieri (1550, Rooma – 1602, Rooma) oli italialainen säveltäjä, urkuri ja diplomaatti. De' Cavalieri opiskeli musiikkia luultavasti isänsä Tommason johdolla. Ferdinando I de' Medici palkkasi hänet vuonna 1588 valvomaan hovin musiikkitoimintaa. Asemassaan hän järjesti useita näyttäviä intermediota. De' Cavalierin tunnetuin sävellysteos on Rappresentatione di Anima, et di Corpo (Ruumiin ja sielun näytelmä, 1600), joka vei merkittävästi eteenpäin vastikään kehitettyä resitatiivi-laulutyyliä. ==Lähteet== * HOASM:Emilio de' Cavalieri Luokka:Italialaiset säveltäjät Luokka:Barokkisäveltäjät
Snakes on a Plane

Snakes on a Plane on yhdysvaltalainen David R. Ellisin ohjaama toimintaelokuva, jonka ensi-ilta oli vuonna 2006. Elokuva tuotti maailmanlaajuisesti noin 60 miljoonaa Yhdysvaltain dollaria, mikä oli pettymys tuotantoyhtiölle. Elokuvan budjetti oli 33 miljoonaa Yhdysvaltain dollaria. Snakes on a Plane tuli melko kuuluisaksi Yhdysvalloissa sen internetissä saaman hypen takia. Elokuvan televisioversiota leikattiin Yhdysvalloissa, koska se sisälsi niin paljon kirosanoja. ==Juoni== Elokuva kertoo FBI:n agentista Neville Flynnistä (Samuel L. Jackson), joka saattaa tärkeää todistajaa matkustajakoneessa Havaijilta Los Angelesiin. Kesken lennon salamurhaaja vapauttaa satoja myrkkykäärmeitä matkustamoon saadakseen todistajan hengiltä. == Näyttelijät == == Aiheesta muualla == * Luokka:Vuoden 2006 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset kauhukomediat Luokka:David R. Ellisin ohjaamat elokuvat Luokka:Elokuvat käärmeistä Luokka:Elokuvat ilmailusta
Niccolò Fontana Tartaglia

Niccolò Fontana Tartaglia, alkuperäinen nimi Fontana, (1500 Brescia, Italia – 13. joulukuuta 1557 Venetsia, ItaliaO'Connor, John J., and Edmund F. Robertson. Niccolò Fontana Tartaglia. MacTutor History of Mathematics archive. Viitattu 20.10.2020 ) oli matemaatikko ja kirjanpitäjä silloisessa Venetsian tasavallassa. Hän suunnitteli linnoituksia ja tutki maanpinnanmuotoja hyökkäys- ja puolustusmielessä. Tartaglia julkaisi useita kirjoja mukaan lukien ensimmäiset Arkhimedeen ja Eukleideen käännökset italiaksi. Hän oli ensimmäinen ballistiikan tutkija, sillä hän pyrki selvittämään tykinkuulien lentoradat matemaattisesti. Tämän työn Galileo Galilei vahvisti putoavien kappaleiden tutkimuksissaan. Tarinan mukaan Tartaglia oppi vain puolet aakkosista yksityisopettajaltaan ennen kuin varat loppuivat. Tutkijana hän oli kuitenkin itseoppinut. Tartaglia aikalaisineen työskenteli akatemioiden ulkopuolella ja levitti klassisten teosten käännöksiä koulutetun keskiluokan pariin. Erityisen merkittävä oli ensimmäinen nykyeurooppalaiselle kielelle tehty käännös Eukleideen Elementasta. Elementaa oli kahden vuosisadan ajan opetettu arabilähteiden puutteellisista latinannoksista. Viidennen kirjan Eudoksoksen suhteidenteoriassa oli virheitä, joiden takia se oli käyttökelvoton. Tartaglian käännös vuodelta 1543 perustuu Bartolomeo Zambertin latinannokseen kreikan virheettömästä versioista, jolloin myös viides kirja tuli oikein. Myöhemmin teoria oli tärkeä väline Galileille, kuten se oli ollut aikoinaan Arkhimedeelle. Tartaglia oli matematiikan opettajana Veronassa, Piacenzassa ja Venetsiassa. Hänen luentojensa aiheena olivat algebra sekä heittoliike, jota hän käsitteli tieteellisesti ensimmäisenä ja oli siten Galileo Galilein edeltäjiä. Kuuluisuutensa Tartaglia on eritoten saavuttanut keksimällään kolmannen asteen yhtälön ratkaisulla, jonka Gerolamo Cardano kuitenkin houkutteli Tartaglialta ja julkaisi teoksessaan Ars magna (1545). Siksi ratkaisu kantoi pitkään Cardanon nimeä. Tartaglian pääteos on Trattato generale di numeri et misure (1556–1560). Hänen toinen teoksensa on Quesiti et invenzioni diverse (1546). Kootut teokset julkaistiin 1606.Tartaglia, Niccólo, Tietosanakirja osa 9. Tietosanakirja-osakeyhtiö 1917 == Lähteet == ==Aiheesta muualla== Luokka:Italialaiset matemaatikot Luokka:Italialaiset insinöörit Luokka:Vuonna 1499 syntyneet Luokka:Vuonna 1557 kuolleet
Talgat Musabajev

Talgat Amangeldiuly Musabajev (, , s. 7. tammikuuta 1951 Kargaly) on ensimmäinen kazakstanilainen kosmonautti. Hänet valittiin kosmonautiksi 11. toukokuuta 1990. Hän on lentänyt kolme kertaa avaruudessa * Sojuz TM-19 (1994) * Sojuz TM-27 (1998) * Sojuz TM-32/Sojuz TM-31 (2001) – lento ISS- avaruusasemalle. Avaruudessa hän on lentänyt 341 vuorokautta yhdeksän tuntia ja 48 minuuttia. Hän on tehnyt seitsemän kertaa EVA-toimia avaruusaluksen ulkopuolella, yhteensä 42 tuntia 13 minuuttia. Hän on naimisissa ja perheessä on kaksi lasta: Danijar (s. 1975) ja Kamila (s. 1981). Luokka:Kazakstanilaiset avaruuslentäjät Luokka:Vuonna 1951 syntyneet Luokka:Elävät henkilöt Luokka:Kazakstanin sankarit